ઉષા કહે છે, ”હું કોલ્હાપુરના એક નાનકડા ગામડામાંથી આવું છું. મારા પિતા ખેડૂત છે. ઘરમાં મારાં ભાઈ-બહેન અને માતા ખુશીથી રહે છે. પરિવારની હાલત ઠીક નહોતી, છતાં પિતાએ અમને ભણાવ્યાં-ગણાવ્યાં. સ્કૂલના દિવસોથી મને નાટક પ્રત્યે લગાવ થયો. મેં ખૂબ મહેનત કરીને પિતાને મનાવ્યા અને અભિનયની તક માટે પુણે અને ત્યાંથી મુંબઈ આવી ગઈ. અહીં મેં રાત-દિવસ એક કર્યાં અને ફિલ્મ ‘ધગ’ માટે રાષ્ટ્રીય પુરસ્કાર મળ્યો. ત્યાર બાદ ફિલ્મ ઇન્ડસ્ટ્રીમાં મારું નામ જાણીતું થયું.”